ViuTV原創劇《打天下2》現正播映中,MIRROR副隊長江𤒹生(AK)和邱傲然(Tiger)在劇中不乏對打戲分,2人笑言默契十足,放心叫對方「拳拳出力」。自細習武的Tiger表示,今次有8成戲分都是動作場面,幸好他的武術底子有助拍攝。他指如有機會的話,想嘗試接拍可以揸機關槍等劇集。
AK指完全沒有擔心Tiger,更笑言意外發現自己弱點:「佢武術根基比我好好多,所以棠哥(歐錦棠)都讚佢,無論戲定武打技術都唔需要我擔心,反而係我要向佢請教,今次需要用到全身所有部分,意外發現自己下盤功夫有少少弱,Tiger就比較好。」
今季的角色處理上,AK花了不少心機揣摩:「用咗好多時間研究角色成長,想可以呈現到成熟嘅關志浩(角色名)之餘,亦都可以Keep到第一季嘅佢」。